|  |
| --- |
| Shodno članu 329. i članu 371. stav 1. Zakona o privrednim društvima (“Službeni glasnik RS” br. 36/2011, 99/2011, 83/2014 i 5/2015, “Zakon”), članu 70. stav 2. Zakona o tržištu kapitala (“Službeni glasnik RS” br. 31/2011 i 112/2015, “ZTK”), odredbama Pravilnika o načinu prestanka svojstva javnog društva i postupku isplate nesaglasnih akcionara u slučaju isključenja akcija sa regulisanog tržišta, odnosno MTP (“Službeni glasnik RS” br. 10/2012 i 50/2012, “Pravilnik”), članu 25. i članu 34. Statuta, skupština javnog akcionarskog društva AD Imlek Beograd-Padinska Skela, sa registrovanim sedištem u Padinskoj Skeli, Industrijsko naselje bb, matični broj: 07042701 (“Društvo” ili „IMLEK“), na vanrednoj sednici održanoj u sedištu Društva dana 10.08.2016. godine, jednoglasno (ZA je glasalo 7.522.715 ili 100% običnih akcija sa pravom glasa, PROTIV i UZDRŽANIH nije bilo) donosi sledeću: |
|  |
|  **O D L U K U****o prestanku svojstva javnog društva** **(„Odluka“)** |
|  |
| **Član 1.** |
| 1.1 | Privredno društvo AD Imlek Beograd-Padinska Skela, matični broj: 07042701, ima status javnog akcionarskog društva u skladu sa Zakonom. |
|  |  |
| **Član 2.** |
|  |  |
| 2.1 | Društvo je registrovano u Centralnom registru, depo i kliringu hartija od vrednosti kao izdavalac (i) **7.522.715 običnih akcija sa pravom glasa**, nominalne vrednosti RSD 540.00 (slovima: pet stotina četrdeset dinara i 00/100), CFI kod ESVUFR, ISIN broj RSIMLKE73325, koje su u vlasništvu Danube Foods Group B.V. sa 6.787.826 običnih akcija sa pravom glasa što čini 90.23106% od ukupne emisije i Adriatic Minorityco 001 doo sa 734.889 običnih akcija sa pravom glasa, što čini 9.76893% od ukupne emisije, i (ii) **12.317 prioritetnih akcija bez prava glasa**, nominalne vrednosti RSD 540.00 (slovima: pet stotina četrdeset dinara i 00/100), CFI kod EPNXNR, ISIN broj RSIMLKE39474, koje su u vlasništvu Danube Foods Group B.V. sa 7.250 prioritetnih akcija bez prava glasa što čini 58.86174% od ukupne emisije i Adriatic Minorityco 001 doo sa 5.067 prioritetnih akcija bez prava glasa, što čini 41.13826% od ukupne emisije. |
|  |  |
| **Član 3.** |
|  |  |
| 3.1 | Akcije Društva uključene su na vanberzansko tržište Beogradske Berze ad Beograd („Berza“) odlukom Berze od 01.04.2004. godine. |
|  |  |
| 3.2 | Danom stupanja na snagu TZK, odnosno Odluke o razvrstavanju hartija od vrednosti uključenih na vanberzansko tržište na segmente i tržišne segmente Beogradske Berze ad Beograd, akcije Društva su uključene na Open market odnosno MTP. |
|  |  |
| **Član 4.** |
|  |  |
| 4.1 | Ovom Odlukom konstatuje se da su ispunjeni svi uslovi za prestanak svojstva javnog društva u skladu sa člana 70. stav 2. tačka 2) ZTK obzirom da su sve akcije preostalih akcionara Društva otkupljene u postupku prinudnog otkupa akcija u skladu sa Odlukom o prinudnom otkupu akcija od 17.06.2016. godine i to od strane većinskog akcionara, privrednog društva Danube Foods Group B.V., sa sedištem u Holandiji, Amsterdam, Prins Bernhardplein 200, matični broj 34180508, („DFG“), koji je zajedno sa povezanim društvom Adriatic Minorityco 001 doo, sa sedištem u Republici Srbiji, Beograd, ul. Resavska br. 23, matični broj: 21077828 („AM 001“), na dan podnošenja zahteva za prinudni otkup akcija, odnosno na dan 12.06.2016. godine posedovao 7.200.234 komada običnih akcija Društva, CFI kod ESVUFR, ISIN broj RSIMLKE73325, odnosno ukupno 95,92403% osnovnog kapitala Društva i 95,71323 glasova svih akcionara sa običnim akcijama Društva, tako da su DFG i njegovo povezano društvo AM 001 ovim postupkom postali jedini akcionari sa 100% učešća u kapitalu Društva. |
|  |  |
|  | Ova Odluka doneta je sa 100% glasova akcionara, te shodno članu 123. stav 3. ZTK Društvo daje neopozivu izjavu da nema nesaglasnih akcionara koji su glasali protiv ove Odluke, kao i da ne postoje akcionari koji nisu učestvovali u radu skupštine Društva.  |
|  |  |
| **Član 5.** |
|  |  |
| 5.1 | Društvo usvaja ovu Odluku o prestanku svojstva javnog društva, obzirom da su za to stekli svi zakonski uslovi. |
|  |  |
| 5.2 | Obavezuje se i ovlašćuje generalni direktor Društva Ilija Šetka da u ime i za račun Društva podnese zahtev Komisiji za hartije od vrednosti za brisanje Društva iz Registra javnih društava i da preduzima sve potrebne mere i aktivnosti pred nadležnim državnim organima u cilju sprovođenja ove Odluke. |
|  |  |
| 5.3 | Generalni direktor Društva Ilija Šetka može ovlastiti druga stručna lica, a posebno korporativnog agenta Društva BDD M&V Investments ad Beograd, radi preduzimanja radnji iz člana 5. Odluke. |
|  |  |
| **Član 6.** |
|  |  |
| 6.1 | Ova Odluka stupa na snagu danom donošenja.  |
|  |  |
|  |  |
|  |  |
| Predsednik skupštine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |